Црква „Св. Димитриј“ - Преод

Свети Димитриј — главна селска црква во селото Преод.

 Местоположба 
Црквата е сместена во крајниот јужен дел од селото, во предел со обрасната шума.

 Историја 

Не е познато кога црквата била изградена и од кого е осветена, но на рамката од нишата над влезната врата е испишана 1871 година. Според други извори, црквата била обновена во 1877 година. На северната страна е запишанодека храмот бил реновиран во 1999 година. Иконите и фрескоживописот биле изработени исто така во 1871 година од страна на Коста Зограф и непознати мајстори најверојатно од кратовска тајфа.„Светиниколски парохии “. Брегалничка епархија.

 Архитектура 

Градбата на црквата има правоаголна основа со полукружна апсида на источната стана. На западната страна има припрата којашто води до главната влезна врата. Над главниот влез има празна ниша на чијашто рамка веројатно е запишана годината на изградба на црквата. Храмот има и спореден влез којшто се наоѓа на северната страна. На северната и јужната страна има по еден правоаголен прозорец со решеткава преграда. Објектот во целост е обоен во бела боја и е покриен со кров од ќерамиди.

Дворот на црквата е ограден со камена ограда и во него се сместени помошен објект и селските гробишта.

 Галерија 

 Поврзано 
 Црква „Св. Кирил и Методиј“ - Преод
 Преод
 Брегалничка епархија
 Штипско архијерејско намесништво
 Втора светиниколска парохија

 Наводи 

 Надворешни врски 

Категорија:Преод
Преод